ಪುನೀತ್ ಅಭಿಮಾನಿಗಳಿಗೆ ಸಿಹಿ ಸುದ್ದಿ ಪವರ್ ಸ್ಟಾರ್ ಪುನೀತ್ ರಾಜಕುಮಾರ್ ಅಭಿನಯದ ಸಂತೋಷ ಆನಂದರಾಮ್ ನಿರ್ದೇಶನದ ಯುವರತ್ನ ಸಿನಿಮಾ ಟೀಸರ್, ಟ್ರೇಲರ್ ಈಗಾಗಲೇ ಬಿಡುಗಡೆಯಾಗಿ ಸಿನಿಮಾದ ಬಗ್ಗೆ ಅಪಾರ ನಿರೀಕ್ಷೆ ಮೂಡಿಸಿದೆ. ಈಗಾಗಲೇ ಸಿನಿಮಾ ಬಿಡುಗಡೆ ಆಗಬೇಕಿತ್ತು ಆದರೆ ಕೊರೋನಾ ಕಾರಣದಿಂದ ತಡವಾಗುತ್ತಿದೆ. ಈಗ ಪುನೀತ್ ಅಭಿಮಾನಿಗಳಿಗೆ , ಮತ್ತು ಸಿನಿ ಪ್ರಿಯರಿಗೆ ನಿರ್ದೇಶಕ ಸಿಹಿ ಸುದ್ದಿ ಹೇಳಿದ್ದಾರೆ. ಸಂತೋಷ ಆನಂದ ಈಗ ಟ್ವೀಟರ್ ನಲ್ಲಿ ಹೊಸ ಘೋಷಣೆ ಮಾಡಿದ್ದು ಅಭಿಮಾನಿಗಳಿಗೆ ಸಂತಸ ತಂದಿದೆ. ಪುನೀತ್ ನೃತ್ಯ ಪಟು. ಅವರ ನೃತ್ಯಕ್ಕೆ ಸಿಕ್ಕಾಪಟ್ಟೆ ಜನ ಅಭಿಮಾನಿಗಳಿದ್ದಾರೆ. ಪುನೀತ್ ಹಾಡಿಗೆ ನೃತ್ಯಸಂಯೋಜಿಸಲು ತುಂಬಾ ಪ್ರವೀಣರಿಂದ ಮಾತ್ರ ಸಾಧ್ಯ. ಈಗ ಯುವರತ್ನ ಇಂಟ್ರಡಕ್ಶನ್ ಹಾಡು ಚಿತ್ರೀಕರಣ ಈ ತಿಂಗಳು 20 ರಿಂದ ಶುರುವಾಗಲಿದೆ. ವಿಶೇಷ ಎಂದರೆ ಜಾನಿ ಮಾಸ್ಟರ್ ಈ ಹಾಡಿಗೆ ನೃತ್ಯ ಸಂಯೋಜನೆ ಮಾಡುತ್ತಿದ್ದಾರೆ . ಸಿನಿಮಾದ ಹಲವು ಭಾಗದ ಚಿತ್ರೀಕರಣ ಉತ್ತರ ಕರ್ನಾಟಕದ ಧಾರವಾಡದಲ್ಲಿ, ಕರ್ನಾಟಕ ವಿಶ್ವವಿದ್ಯಾಲಯ, ಕೆ.ಸಿ.ಡಿ ಕಾಲೇಜುಗಳಲ್ಲಿ ಆಗಿದ್ದು. ಈ ಹಾಡು ಯಾವ ಭಾಗದಲ್ಲಿ ಚಿತ್ರೀಕರಣ ಆಗುತ್ತದೆ. ಹಾಡು ಹೇಗಿರುತ್ತದೆ ಎಂದು ಅಭಿಮಾನಿಗಳ ಕುತೂಹಲವಾಗಿದೆ.